29.9.2023
EL
Επίσημη Εφημερίδα της Ευρωπαϊκής Ένωσης
C 349/137
2.10.
Οι εμπορικές οδικές μεταφορές είναι το νευρικό σύστημα της αξιακής αλυσίδας της οικονομίας της ΕΕ.
Οι οδικές μεταφορές αντιπροσωπεύουν μεγάλο μερίδιο του ΑΕΠ (ακαθάριστο εγχώριο προϊόν) της ΕΕ και απασχολούν πάνω από 3,4 εκατομμύρια άτομα σε ολόκληρη την ΕΕ (13).
Οι προκλήσεις για τον τομέα περιλαμβάνουν την ενίσχυση της ασφάλειας και της προστασίας των μεταφορών, με παράλληλη διατήρηση της αποτελεσματικότητας της ενιαίας αγοράς και τη βελτίωση των συνθηκών εργασίας στον τομέα και στο περιβάλλον των μεταφορών στο σύνολό του. 2.11.
Οι πρόσφατες εξελίξεις στο γεωπολιτικό τοπίο έχουν εστιάσει την προσοχή στην ανάγκη να διασφαλιστεί η ανθεκτικότητα της αλυσίδας εφοδιασμού της ΕΕ στον τομέα της εφοδιαστικής, ακόμη και στις πιο δραματικές καταστάσεις.
Το αυξημένο ενεργειακό κόστος και οι εξαρτήσεις από την ενέργεια και από τις πρώτες ύλες —σε συνδυασμό με τις επιθετικές στρατηγικές προστατευτισμού ορισμένων βασικών διεθνών παραγόντων— απειλούν το οικονομικό σύστημα της ΕΕ και την ευημερία των πολιτών της.
Το σύστημα εμπορικών οδικών μεταφορών της ΕΕ πρέπει να παραμείνει ανταγωνιστικό, οικονομικά προσιτό και πλήρως λειτουργικό, ακόμη και υπό τις πλέον κρίσιμες συνθήκες.
Αυτό πρέπει να διασφαλίζεται από το κανονιστικό πλαίσιο. 3.
Η πρόταση κανονισμού 3.1.
Η πρόταση αποσκοπεί στην αντικατάσταση του κανονισμού (ΕΕ) 2019/1242 (14) του 2019 για τα πρότυπα CO2 των βαρέων επαγγελματικών οχημάτων.
Παρά το γεγονός ότι δεν είναι δυνατή η αξιολόγηση των αποτελεσμάτων του ισχύοντος κανονισμού, η Επιτροπή πιστεύει ότι είναι αναγκαίο να συμβάλει στην επίτευξη των στόχων της Ευρωπαϊκής Πράσινης Συμφωνίας και του ευρωπαϊκού νόμου για το κλίμα.
Θέτει νέους δεσμευτικούς στόχους για το CO2 που θα ισχύουν από το 2025.
3.2. Η πρόταση καλύπτει φορτηγά (άνω των 5 τόνων), αστικά λεωφορεία και λεωφορεία μεγάλων αποστάσεων (άνω των 7,5 τόνων), καθώς και ρυμουλκούμενα (μη μηχανοκίνητα οχήματα που ρυμουλκούνται από μηχανοκίνητα οχήματα).
Μολονότι πρόκειται για σημαντική επέκταση του πεδίου εφαρμογής του κανονισμού, εξακολουθεί να υφίσταται ρυθμιστικό κενό όσον αφορά τον κανονισμό για το CO2 για τα αυτοκίνητα και τα ελαφρά επαγγελματικά οχήματα (φορτηγά μεταξύ 3,5 και 5 τόνων). 3.3.
Για την επίτευξη των ανωτέρω στόχων, η Επιτροπή προτείνει νέους και πιο φιλόδοξους στόχους εκπομπών CO2 για τα νέα βαρέα επαγγελματικά οχήματα από το 2030.
Σύμφωνα με την πρόταση, κατά μέσο όρο και σε σύγκριση με τα επίπεδα του 1990, οι εκπομπές CO2 θα μειωθούν κατά: — 45 % από την 1η Ιανουαρίου 2030, — 65 % από την 1η Ιανουαρίου 2035, και — 90 % από την 1η Ιανουαρίου 2040. 3.4.
Τα νέα αστικά λεωφορεία στην ΕΕ πρέπει να έχουν μηδενικές εκπομπές (100 % των οχημάτων μηδενικών εκπομπών) από το 2030.
3.5.
Εξαίρεση από τους στόχους μείωσης των εκπομπών CO2 θα ισχύει για τα ακόλουθα βαρέα επαγγελματικά οχήματα:
— κατασκευαστές με μικρό όγκο παραγωγής (έως 100 οχήματα), — οχήματα που χρησιμοποιούνται για εξορυκτικούς, δασικούς και γεωργικούς σκοπούς, — οχήματα σχεδιασμένα και κατασκευασμένα για χρήση από ένοπλες δυνάμεις και ερπυστριοφόρα οχήματα, — οχήματα που σχεδιάζονται και κατασκευάζονται ή προσαρμόζονται για χρήση από τις υπηρεσίες πολιτικής προστασίας, τις πυροσβεστικές υπηρεσίες και τις δυνάμεις που είναι υπεύθυνες για την τήρηση της δημόσιας τάξης ή την επείγουσα ιατρική περίθαλψη, — επαγγελματικά οχήματα, όπως τα απορριμματοφόρα. 3.6.
Σε αντίθεση με τα πρότυπα CO2 για τα επιβατικά αυτοκίνητα και τα ελαφρά επαγγελματικά οχήματα, η πρόταση της Επιτροπής για τα βαρέα επαγγελματικά οχήματα θεωρεί τα υδρογονοκίνητα οχήματα εσωτερικής καύσης (παράλληλα με άλλες διαθέσιμες επί του παρόντος εναλλακτικές τεχνολογίες ως ηλεκτρικά οχήματα με συσσωρευτή ή κυψέλες καυσίμου υδρογόνου) ως επιλογή μηδενικών εκπομπών καυσαερίων.
(13) (14)
Eurostat, 2014 στοιχεία της έρευνας εργατικού δυναμικού.
Κανονισμός(EE) 2019/1242 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, σχετικά με τον καθορισμό προτύπων επιδόσεων για τις εκπομπές CO2 των νέων βαρέων επαγγελματικών οχημάτων και την τροποποίηση των κανονισμών (ΕΚ) αριθ.
595/2009 και (ΕΕ) 2018/956 του Ευρωπαϊκού Κοινοβουλίου και του Συμβουλίου και της οδηγίας 96/53/ΕΚ του Συμβουλίου (ΕΕ L 198 της 25.7.2019, σ. 202).